# Mariam Barghouti

Mariam Barghouti (Atlanta, Geòrgia, Estats Units, 23 de juny de 1993) és una escriptora, investigadora, comentarista i periodista palestina-estatunidenca. Té les arrels familiars aRamallah.

## Trajectòria

Es va llicenciar en llengua i literatura anglesa a la Universitat de Birzeit a Cisjordània amb una especialització en sociolingüística. Va fer un màster en Sociologia i Canvi Global a la Universitat d'Edimburg centrat en les jerarquies racials entre els jueus asquenazites i mizraies israelians. També és coneguda per fer missions de seguiment i avaluació de l'ajuda humanitària i al desenvolupament en països com Jordània, Síria i el Líban, a més a més de Palestina, i per a diverses organitzacions governamentals i no governamentals
Els seus comentaris polítics i treballs de recerca han aparegut en mitjans com a CNN, Al Jazeera English, The Guardian, BBC News, HuffiPost, The New York Times, Middle East Monitor, Newsweek, Mondoweiss, International Business Times i TRT World. Ha col·laborat en diversos llibres i antologies, entre ells I found Myself in Palestine. També ha escrit retrats de figures palestines com l'artista palestí Khaled Hourani i la funcionària i política palestina Hanan Ashrawi.
Ha denunciat la doble moral dels mitjans de comunicació a l'hora d'informar sobre Palestina. També ha denunciat les violacions israelianes contra els palestins a través de relats i escrits. Els seus reportatges han contribuït a sensibilitzar a l'opinió pública mundial sobre la dura realitat i les experiències a les quals s'enfronten els palestins sota control israelià. Durant el conflicte entre la Franja de Gaza i Israel de 2021, a través del seu treball sobre el terreny com a investigadora, periodista i observadora, ha expressat sovint la seva preocupació pel que considera una actitud repressiva d'Israel cap a Palestina.
Al maig de 2021, Twitter va restringir el seu compte oficial, on Barghouti informava sobre les protestes de Cisjordània durant la crisi palestí-israeliana, Jerusalem i els palestins amb ciutadania israeliana. Va denunciar que Twitter havia censurat temporalment alguns dels seus tuits sobre la violència imposada per les forces de seguretat palestines i l'exèrcit israelià. La companyia va dir més tard que la restricció del compte era fruit d'un error.

## Referències

* ↑ Erakat, Noura «Geographies of Intimacy: Contemporary Renewals of Black–Palestinian Solidarity». American Quarterly, 72, 2, 2020, pàg. 471–496. DOI: 10.1353/aq.2020.0027. ISSN: 1080-6490.
* ↑ Erakat, Noura «Opinion: Sheikh Jarrah highlights the violent brazenness of Israel's colonialist project». , 10-05-2021.
* ↑ «Mariam Barghouti» (en anglès americà). Al-Shabaka. [Consulta: 22 maig 2021].
* ↑ «Mariam Barghouti | Al Jazeera News | Today's latest from Al Jazeera» (en anglès). www.aljazeera.com. [Consulta: 22 maig 2021].
* ↑ «Mariam Barghouti» (en anglès). Middle East Eye. [Consulta: 22 maig 2021].
* ↑ Digital «Interlink Publishing» (en anglès). Interlink Publishing, 04-12-2019. [Consulta: 5 juliol 2022].
* ↑ «Khaled Hourani | THIS ORIENT». www.thisorient.com. [Consulta: 5 juliol 2022].
* ↑ «Be courageous, be daring in the pursuit of right | Heinrich-Böll-Stiftung | Palestine and Jordan» (en anglès). Heinrich-Böll-Stiftung. [Consulta: 5 juliol 2022].
* ↑ «Western journalists build careers in Palestine - and then leave us in the dust» (en anglès). Middle East Eye. [Consulta: 5 juliol 2022].
* ↑ «Deconstructed: Life and Death in Occupied Palestine» (en anglès). The Intercept, 21-05-2021. [Consulta: 22 maig 2021].
* ↑ «6 Palestinian Voices to Support and Amplify the #FreePalestine Movement | Egyptian Streets» (en anglès americà), 21-05-2021. [Consulta: 22 maig 2021].
* ↑ «Why are Palestinians protesting? Because we want to live | Mariam Barghouti» (en anglès). the Guardian, 16-05-2021. [Consulta: 22 maig 2021].
* ↑ «Inescapable hell: the Israeli military attack on the Gaza Strip (21 - 10 May, 2021) [EN/AR - occupied Palestinian territory | ReliefWeb]» (en anglès). reliefweb.int. [Consulta: 5 juliol 2022].
* ↑ Najjar. «'A war declaration': Palestinians in Israel decry mass arrests» (en anglès). www.aljazeera.com. [Consulta: 5 juliol 2022].
* ↑ «Restricted Palestinian journalist's account by accident, has been restored: Twitter» (en anglès). Deccan Herald, 12-05-2021. [Consulta: 22 maig 2021].
* ↑ «Palestinians denounce 'censorship' of social networks» (en anglès). France 24, 12-05-2021. [Consulta: 22 maig 2021].
* ↑ Zahzah. «Digital apartheid: Palestinians being silenced on social media» (en anglès). www.aljazeera.com. [Consulta: 22 maig 2021].
* ↑ «Twitter Said It Restricted Palestinian Writer's Account by Accident» (en anglès). www.vice.com. [Consulta: 5 juliol 2022].
* ↑ «I am Palestinian. Here's how Israel silences us on social media.» (en anglès americà). Rest of World, 23-06-2021. [Consulta: 5 juliol 2022].
* ↑ Maiberg. «Twitter Said It Restricted Palestinian Writer's Account by Accident», 11-05-2021. Arxivat de l'original el 2021-05-22. [Consulta: 12 maig 2021].
* ↑ Baker. «A Palestinian journalist who was reporting live from the West Bank says Twitter asked her to delete her tweets». Business Insider, 12-05-2021. Arxivat de l'original el 12 May 2021. [Consulta: 22 maig 2021].